فیڵ ئۆ دۆنێڵ

فیلیپ "فیڵ" ئۆ'دۆنێڵ  (بە ئینگلیزی: Phil O'Donnell؛ ١٩٧٢-٢٠٠٧) یاریزانێکی تۆپی پێی پیشەگەری سکۆتلەندی بوو کە لە ھێڵی ناوەڕاستدا یاریی دەکرد. ئەو یەکێک بوو لەو یاریزانە دەگمەنانەی کە توانیویەتی لەگەڵ ھەردوو یانەی مەزەرێڵ و سێڵتیک نازناوی گەورە بەدەست بھێنێت. ژیانی وەرزشی و خودی ژیانی بە شێوەیەکی دڵتەزێن لەناو یاریگادا کۆتایی ھات و بە "مامە فیڵ" (Uncle Phil) لەنێو ھاندەراندا ناسرابوو.
 کاروانی وەرزشی 
 مەزەرێڵ (قۆناغی یەکەم) 
ئۆ'دۆنێڵ کاروانی پیشەگەریی خۆی لە یانەی مەزەرێڵ (Motherwell) دەست پێ کرد و لە وەرزی ١٩٩٠-١٩٩١ یەکەم یاریی خۆی ئەنجامدا. بە خێرایی بووە یەکێک لە ئەستێرە دیارەکانی یانەکە. لە ساڵی ١٩٩١دا، ڕۆڵێکی سەرەکیی گێڕا لە بردنەوەی مێژوویی جامی سکۆتلەندا، کاتێک لە یاریی کۆتاییدا گۆڵێکی بە لێدانی سەر تۆمار کرد. بەھۆی ئاستە بەرزەکەیەوە، دوو جار خەڵاتی باشترین یاریزانی لاوی ساڵی لە سکۆتلەندا (PFA Scotland) بەدەستھێنا (١٩٩٢ و ١٩٩٤).
 سێڵتیک 
ئاستە بەرزەکەی وای کرد یانەی گەورەی سێڵتیک لە ساڵی ١٩٩٤دا گرێبەستی لەگەڵدا واژۆ بکات، کە بڕەکەی ١.٧٥ ملیۆن پاوەند بوو و لەو کاتەدا ڕیکۆردی یانەی مەزەرێڵ بوو. ھەرچەندە لەگەڵ سێڵتیک بەھۆی پێkanەوە زۆر بەدەوام نەبوو، بەڵام لە وەرزی ١٩٩٧-١٩٩٨دا نازناوی خولی سکۆتلەندی لەگەڵدا بەدەستھێنا، کە یارمەتیدەر بوو لە ڕێگریکردن لە یانەی ڕەنجەرز بۆ بردنەوەی دەیەمین نازناوی لەسەریەکیان.
 شێفیڵد وێنزدەی 
لە ساڵی ١٩٩٩ پەیوەندیی بە یانەی شێفیڵد وێنزدەی ئینگلیزییەوە کرد. بەداخەوە، جارێکی دیکە کێشەی پێکان بەرۆکی گرت و نەیتوانی وەک پێویست بەشداری بکات. لە دووەم وەرزیدا ھیچ یارییەکی ئەنجام نەدا و دواجار لە ساڵی ٢٠٠٣ یانەکەی جێھێشت.
 گەڕانەوە بۆ مەزەرێڵ 
لە ساڵی ٢٠٠٤دا گەڕایەوە بۆ یانەی دایکی، مەزەرێڵ، و کرا بە کاپتنی تیپەکە. لەو قۆناغەدا، شانبەشانی برازاکەی، دەیڤد کلارکسن، یاریی دەکرد.
 کاروانی نێودەوڵەتی 
ئۆ'دۆنێڵ تەنیا یەک یاریی بۆ ھەڵبژاردەی سکۆتلەندا ئەنجام دا، کە لە ساڵی ١٩٩٣ بەرامبەر سویسرا بوو.
 ژیانی تایبەت 
ئۆ'دۆنێڵ خێزاندار بوو و خاوەنی چوار منداڵ بوو. برازاکەشی، دەیڤد کلارکسن، یاریزانێکی پیشەگەری تۆپی پێ بوو.
 کۆچی دوایی و میرات 
لە ٢٩ی کانوونی یەکەمی ٢٠٠٧، لە کاتی یارییەکدا بەرامبەر یانەی "داندی یونایتد"، کاتێک ئۆ'دۆنێڵ خەریک بوو بگۆڕدرێت و یاریگا جێبھێڵێت، لەپڕ لەناو یاریگادا کەوت. دوای ئەوەی بۆ ماوەی نزیکەی پێنج خولەک لەناو یاریگادا چارەسەری بۆ کرا، بەپەلە گەیەنرایە نەخۆشخانە، بەڵام دوای ماوەیەکی کەم، لە تەمەنی ٣٥ ساڵیدا، گیانی لەدەستدا. ھۆکاری مردنەکەی بە "شکستی ژووری چەپی دڵ" دەستنیشان کرا. مردنی ئۆ'دۆنێڵ، شۆکێکی گەورەی بە تۆپی پێی سکۆتلەندی گەیاند و بۆ ماوەیەک یارییەکانی خولەکە دواخران. وەک ڕێزێک، سکوادی سەرەکیی یاریگای یانەی مەزەرێڵ بە ناوی ئەوەوە ناونرا.

 ئامارەکانی کاروانی وەرزشی 
 یانە وەرز خول جامی نیشتمانی جامی خول ئەورووپا کۆی گشتی مەزەرێڵ ١٩٩٠–٩١  ٢٠ (١)  ٥ (١)  ٠ (٠)  ٠ (٠)  ٢٥ (٢) ١٩٩١–٩٢  ٣٧ (٤)  ٣ (٠)  ١ (٠)  ٤ (٠)  ٤٥ (٤) ١٩٩٢–٩٣  ٣٥ (٦)  ٣ (٠)  ١ (٠)  ٠ (٠)  ٣٩ (٦) ١٩٩٣–٩٤  ٣٧ (٨)  ٣ (٠)  ٣ (٠)  ٠ (٠)  ٤٣ (٨) ١٩٩٤–٩٥  ٢ (٠)  ٠ (٠)  ٠ (٠)  ٢ (٠)  ٤ (٠) سێڵتیک ١٩٩٤–٩٥  ١٩ (٢)  ٥ (٠)  ١ (٠)  ٠ (٠)  ٢٥ (٢) ١٩٩٥–٩٦  ١٧ (٢)  ٠ (٠)  ٣ (٠)  ٣ (٠)  ٢٣ (٢) ١٩٩٦–٩٧  ١٨ (٣)  ٣ (٠)  ٢ (١)  ٤ (٠)  ٢٧ (٤) ١٩٩٧–٩٨  ٢٠ (٣)  ٣ (٠)  ٠ (٠)  ١ (٠)  ٢٤ (٣) ١٩٩٨–٩٩  ١٤ (١)  ٠ (٠)  ١ (٠)  ٨ (١)  ٢٣ (٢) شێفیڵد وێنزدەی ١٩٩٩–٠٠  ١ (٠)  ٠ (٠)  ٠ (٠)  ٠ (٠)  ١ (٠) ٢٠٠٠–٠١  ٠ (٠)  ٠ (٠)  ٠ (٠)  ٠ (٠)  ٠ (٠) ٢٠٠١–٠٢  ١٥ (١)  ٢ (٠)  ٠ (٠)  ٠ (٠)  ١٧ (١) ٢٠٠٢–٠٣  ٤ (٠)  ٠ (٠)  ٠ (٠)  ٠ (٠)  ٤ (٠) ٢٠٠٣–٠٤  ٠ (٠)  ٠ (٠)  ٠ (٠)  ٠ (٠)  ٠ (٠) مەزەرێڵ ٢٠٠٣–٠٤  ٢٠ (٣)  ١ (٠)  ١ (٠)  ٠ (٠)  ٢٢ (٣) ٢٠٠٤–٠٥  ٣٢ (٤)  ١ (٠)  ١ (٠)  ٠ (٠)  ٣٤ (٤) ٢٠٠٥–٠٦  ٢٩ (٢)  ٠ (٠)  ١ (٠)  ٠ (٠)  ٣٠ (٢) ٢٠٠٦–٠٧  ١٦ (١)  ٠ (٠)  ١ (٠)  ٠ (٠)  ١٧ (١) ٢٠٠٧–٠٨  ١٢ (٢)  ٠ (٠)  ٠ (٠)  ٠ (٠)  ١٢ (٢)
 دەستکەوتەکان 
 یانەکان 
مەزەرێڵ

جامی سکۆتلەند: ١٩٩٠-١٩٩١

سێڵتیک

خولی نایابی سکۆتلەند: ١٩٩٧-١٩٩٨

جامی سکۆتلەند: ١٩٩٤-١٩٩٥
 تاکەکەسی 
باشترین یاریزانی لاوی ساڵی سکۆتلەندا (PFA Scotland): ١٩٩٢، ١٩٩٤
 سەرچاوەکان 
لە ویکیپیدیای ئینگلیزییەوە وەرگیراوە بەڵام بە داڕشتنێکی جیاواز نەک وشە بە وشە.

پۆل:یاریزانانی یانەی سێڵتیک
پۆل:یاریزانانی یانەی شێفیڵد وێنزدەی
پۆل:یاریزانانی ھەڵبژاردەی سکۆتلەند
پۆل:لەدایکبووانی ١٩٧٢
پۆل:مردنەکانی ٢٠٠٧
پۆل:مردن بەھۆی وەستانی دڵ
پۆل:مردووانی ٢٠٠٧
پۆل:یاریزانانی خولی تۆپی پێی ئینگلتەرا
پۆل:یاریزانانی پرێمیەرلیگ